Diari Oficial de la Generalitat Valenciana


Sumari del DOGV 4391, del 03-12-2002 (2002/13308)

RESOLUCIÓ de 13 de novembre de 2002, del Servici Territorial d'Indústria i Energia d'Alacant, per la qual s'atorga autorització administrativa a Iberdrola Distribución Eléctrica, SA, per a la construcció de la línia aereosubterrània de mitjana tensió a 20 kV, quàdruple circuit, ET Rojales-D/C Benijófar-Almoradí, als termes municipals de Rojales, Algorfa i Los Montesinos, s'aprova el seu projecte d'execució i es declara, en concret, la seua utilitat pública.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4391

Data del DOGV
:   03-12-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/13791


Data del document
:   13-11-2002

Organisme emissor
:   Conselleria d'Indústria, Comerç i Energia

Tipus de document
:   Resolució

Descriptors 

:   * Rojales
    * Algorfa
    * Montesinos, los
    * subministrament d'energia elèctrica
    * empresa privada

RESOLUCIÓ de 13 de novembre de 2002, del Servici Territorial d'Indústria i Energia d'Alacant, per la qual s'atorga autorització administrativa a Iberdrola Distribución Eléctrica, SA, per a la construcció de la línia aereosubterrània de mitjana tensió a 20 kV, quàdruple circuit, ET Rojales-D/C Benijófar-Almoradí, als termes municipals de Rojales, Algorfa i Los Montesinos, s'aprova el seu projecte d'execució i es declara, en concret, la seua utilitat pública. [2002/F13285]
  
Expedient número JUEXPR/2001/14 (ATLINE/2001/341)
  
Mitjançant la Resolució del Servici Territorial d'Indústria i Energia d'Alacant, de data 12 de novembre de 2001, es va sotmetre a informació pública l'aprovació del projecte d'execució, autorització administrativa, declaració en concret d'utilitat pública i relació concreta i individualitzada de béns i drets afectats per la indicada línia elèctrica, després de la petició prèvia, a l'empara de l'article 5 del Reglament d'Expropiació Forçosa, de l'entitat beneficiària, Iberdrola Distribución Eléctrica, SA, i es publicaren anuncis en el Diari Oficial de la Generalitat Valenciana amb data 19 de desembre de 2001, en el Butlletí Oficial de la Província d'Alacant amb data 12 de desembre de 2001 i en el periòdic La Verdad amb data 7 de desembre de 2001. Com a conseqüència de la inclusió d'un nou afectat en la relació de béns i drets es publicaren novament anuncis en el Diari Oficial de la Generalitat Valenciana amb data 24 de juny de 2002 i en el Butlletí Oficial de la Província d'Alacant amb data 26 de juny de 2002.
  
Durant el període d'informació pública presentaren al·legacions: Antonio García Rodríguez, acredità ser propietari de la finca número 6 del pla parcel·lari i sol·licità que es modificara el traçat de la línia aèria per ubicar-se en els terrenys de la seua propietat, setmanalment, un mercat de venda ambulant al qual es perjudicaria greument i perquè considera incompatible el traçat de la línia amb el desenvolupament del sector urbanístic pel qual circula; Eduardo López Pérez, en nom i representació de la mercantil Torrevieja Distribuciones, SL, propietària de la finca número 4 del pla parcel·lari, al terme municipal de Los Montesinos, i la finca número 5 del pla parcel·lari, al terme municipal d'Algorfa, sol·licità que es realitzara una alternativa del traçat a fi d'evitar el greu perjudici que s'ocasionaria als terrenys de la seua propietat en circular el traçat projectat per sòl urbanitzable terciari, corresponent al sector VIII El Zoco; l'Ajuntament d'Algorfa va sol·licitar que es modificara el traçat del projecte entre els suports 6 i 10 per evitar que afectara el sector VIII classificat com a sòl urbà terciari i les obres d'urbanització del qual estan a punt de començar. Igualment, manifestà que el suport número 9 i els seus trams de vol afectarien una parcel·la sobre la qual es tramita la declaració d'interés comunitari per a mercat de venda ambulant; Antonio Redondo Vicente, propietari de la finca número 7 del pla parcel·lari, sol·licità que la línia fóra enterrada o que circulara per un lateral en lloc de fer-ho pel centre de la seua finca, ja que esta serà inclosa dins d'un pla parcial i, en conseqüència, el seu valor es reduiria per la instal·lació; José Antonio Quesada Quesada, en nom i representació de la mercantil Quesada y Quesada, SA, propietària de la finca 13 del pla parcel·lari manifestà: a) que sobre la finca de la seua representada s'ha presentat un avantprojecte d'urbanització del sector davant l'Ajuntament de Rojales, mitjançant el qual, una vegada aprovat, el sòl passarà a ser urbà, per la qual cosa la línia elèctrica serà incompatible amb la futura urbanització; b) que la legislació sectorial i la normativa urbanística prohibix la instal·lació de línies aèries sobre complexos urbans; c) que en el supòsit que s'optara per una línia subterrània tampoc seria una solució apropiada, per la qual cosa allò adequat seria que el projecte es fera circular a través de la línia aèria ja existent en la finca; d) que el projecte té la necessitat d'avaluació d'impacte ambiental; Miguel López Pertusa i Mª Ángeles López Pertusa, manifestaren ser propietaris de les finques números 2 i 3 del terme municipal de Los Montesinos i sol·licitaren que se'ls considerara compareguts en l'expedient i se'ls donara trasllat de tota la documentació existent en l'expedient, amb concessió de termini previst per a al·legacions, per a així evitar indefensió. Este servici territorial contestà amb ofici de data 11 de setembre de 2002 que trametia els plans corresponents a la finca de la seua titularitat i comunicava que la resta de projecte podria veure's en estes oficines. Com a conseqüència presentaren noves al·legacions i sol·licitaven: a) la modificació de la línia d'acord amb el pla que s'adjunta al seu escrit; b) autorització expressa per a la instal·lació d'un transformador elèctric de mitjana tensió en la finca de la seua propietat; c) el compromís de l'entitat beneficiària per a procedir a l'enterrament de les línies elèctriques quan el sòl es classifique com a urbanitzable.
  
Les al·legacions foren contestades per l'entitat beneficiària que posava de manifest el següent: respecte dels afectats Antonio Rodríguez García i Eduardo López Pérez, Iberdrola Distribución Eléctrica va arribar a un acord, de forma que s'evita circular pels terrenys afectats pel mercat i es modifica la línia elèctrica de manera que s'ajuste al futur desenvolupament urbanístic del sector VIII El Zoco; en contestació a les al·legacions de l'Ajuntament d'Algorfa, Iberdrola Distribución Eléctrica manifesta que ha arribat a un acord amb els propietaris de les finques afectades entre els suports números 6 i 10 de forma que es fa compatible la línia elèctrica amb el sòl urbanitzable terciari i el mercat de venda ambulant; en contestació a les al·legacions d'Antonio Redondo Vicente, Iberdrola Distribución Eléctrica manifestà que en estar la finca de l'al·legador classificada en les normes subsidiàries de planejament d'Algorfa com a sòl rústic, no és possible l'aprovació d'un pla parcial que afecte l'esmentada finca i, en conseqüència, no és procedent enterrar la línia elèctrica, i tampoc no es pot fer circular pel lateral de la finca ja que el traçat d'una línia elèctrica ha de realitzar-se evitant en allò possible angles pronunciats, tant en planta com en alçat; en contestació a les al·legacions de José Antonio Quesada Quesada, Iberdrola Distribución Eléctrica manifestà que en no estar classificada la finca del al·legador com a sòl urbà ni haver-hi cap tipus de construcció sobre el terreny, no és procedent la modificació ni l'enterrament de la línia elèctrica i tampoc no és possible accedir a la modificació del traçat plantejada perquè implicaria realitzar una variant de traçat superior al 10% establit en l'article 161.b) del Reial Decret 1.955/2000. Finalment assenyalà que d'acord amb la legislació aplicable el present projecte no requerix la tramitació d'un estudi d'impacte ambiental; en contestació a les al·legacions de Miguel López Pertusa i Mª Ángeles López Pertusa, Iberdrola Distribución Eléctrica manifestà que es consideren compareguts els al·legadors en l'expedient d'expropiació, que no poden al·legar indefensió ja que el projecte ha sigut sotmés a informació pública i que tota la informació del projecte es troba per a la seua consulta al Servici Territorial d'Indústria i Energia d'Alacant. Respecte a la variació del traçat que sol·liciten els al·legadors, esta excedix el 10% establit en l'article 161 del Reial Decret 1.955/2000, d'1 de desembre. Quant a la petició d'instal·lar un transformador elèctric de mitjana tensió, este no és el tràmit procedimental oportú. Finalment, no és procedent establir un compromís per a l'enterrament de la línia en el moment que el sòl es classifique com a urbanitzable.
  
Atés que s'han respectat en la mesura que ha sigut possible els drets dels particulars, fent-los compatibles en els aspectes tècnics, econòmics i mediambientals amb un traçat racional de les instal·lacions, i sense perjudici de les corresponents indemnitzacions que hauran de ser determinats per mutu acord o mitjançant el corresponent expedient de preu just pel Jurat Provincial d'Expropiacions.
  
En virtut d'això, de conformitat amb el que s'ha disposat en el Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediment d'autorització d'instal·lacions d'energia elèctrica i en els articles 53 i 54 de la Llei 54/1997, de 27 de novembre (BOE de 28 de novembre de 1997), este Servici Territorial d'Indústria i Energia ha resolt aprovar el projecte d'execució i autoritzar a Iberdrola Distribución Eléctrica, SA, la instal·lació de la línia aereosubterrània de mitjana tensió a 20 kV, quàdruple circuit, ET Rojales-D/C Benijófar-Almoradí, als termes municipals de Rojales, Algorfa i Los Montesinos, i declarar, al mateix temps, la seua utilitat pública, en concret; i s'hi establixen, en tot cas, les següents prescripcions:
  
Primera
  
En tot moment haurà de complir-se el que s'establix en el Reial Decret 1.955/2000, d'1 de desembre, pel qual es regulen les activitats del transport, distribució, comercialització, subministrament i procediments d'autorització d'instal·lacions d'energia elèctrica, així com en la Llei 54/1997, del Sector Elèctric.
  
Segona
  
El termini d'execució de les obres i instal·lacions serà de sis mesos a partir de l'ocupació real de les finques afectades.
  
Tercera
  
Les instal·lacions que s'autoritzen per la present resolució hauran de realitzar-se d'acord amb el projecte i la resta de documentació tècnica presentada, que quedaran especificats en les següents dades bàsiques: la longitud total de la línia serà de 2.189,63 ml, composta de tres trams, dos aeris i un subterrani, amb un total de 14 suports. La línia entronca des de dos suports a l'estació transformadora de Rojales, al terme municipal de Rojales (Alacant) i creua pel terme municipal de Los Montesinos fins a l'encreuament amb la línia D/C Benijófar-Almoradí, al terme municipal d'Algorfa (Alacant).
  
Quarta
  
Els encreuaments especials i altres afeccions de béns de domini públic es realitzaran de conformitat amb les condicions imposades pels organismes competents en cada cas.
  
Cinquena
  
Iberdrola Distribución Eléctrica, SA, donarà compte de l'acabament de les instal·lacions a este servici territorial per al seu reconeixement definitiu i alçament de l'acta de posada en servici de les instal·lacions; sense el dit requisit no hi podran entrar en funcionament.
  
Sisena
  
L'administració es reserva el dret a deixar sense efecte la present autorització en el moment en què es demostre l'incompliment de les condicions indicades, per la declaració inexacta de les dades subministrades o un altra causa excepcional que ho justifique.
  
Contra esta resolució, que no posa fi a la via administrativa, es pot interposar recurs d'alçada davant la Direcció General d'Indústria i Energia de la Conselleria d'Indústria, Comerç i Energia de la Generalitat Valenciana (c/ Colom, núm. 32, 46530 València), en el termini d'un mes a partir del dia de la seua publicació en el Diari Oficial de la Generalitat Valenciana, de conformitat amb el que s'ha disposat en els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992).